ÓBUDAVÁR KÖZSÉG ÖNKORMÁNYZATA

8272 Óbudavár, Fő u. 18/I.
Szám: OB/129-7/2024. 

J E G Y Z Ő K Ö N Y V

Készült:
Óbudavár Község Önkormányzata Képviselő-testülete 2024. október 9-án 10.30 órakor megtartott nyilvános alakuló üléséről
Az ülés helye:
Szent Márton Ház

(Óbudavár, Fő u. 18/I.)  

Jelen vannak:
Godány Mária
polgármester

Szabó Bálint 

Végh Tamás
képviselők 

Tanácskozási joggal megjelent:

Némethy Kornélia Éva
HVB elnöke

dr. Varga Viktória 
jegyző, jegyzőkönyvvezető
Godány Mária polgármester: Köszönti az alakuló ülésen megjelenteket. Megállapítja, hogy a képviselő-testület 3 fő jelenlétével határozatképes, az ülést megnyitja. Javasolja, hogy a mai nyilvános ülésen a meghívóban szereplő napirendi pontok kerüljenek megtárgyalásra.
A napirendet a képviselő-testület egyhangú szavazással elfogadja. 

NAPIREND 
1) 
A Helyi Választási Bizottság elnökének tájékoztatója az önkormányzati választásokról

2) 
A Képviselő – testület tagjainak eskütétele

3) 
Polgármester eskütétele

4)  
Polgármesteri tiszteletdíj megállapítása


Előterjesztő: dr. Varga Viktória jegyző

5)  
Az Óbudavár Község Önkormányzata Szervezeti és Működési Szabályzatáról szóló 5/2017.  (V.26.) önkormányzati rendelet felülvizsgálata 

Előterjesztő: Godány Mária polgármester

6)  
Alpolgármester megválasztása, eskütétele

Előterjesztő: Godány Mária polgármester

7)  
Alpolgármester tiszteletdíjának megállapítása

Előterjesztő: Godány Mária polgármester
8)  
Az önkormányzati képviselők tiszteletdíjáról szóló 8/2019. (XI.19.) önkormányzati rendelet felülvizsgálata

Előterjesztő: Godány Mária polgármester
NAPIREND TÁRGYALÁSA

1-3) A Helyi Választási Bizottság elnökének tájékoztatója az önkormányzati választásokról
Godány Mária polgármester: Felkéri Némethy Kornélia Évát, a helyi választási bizottság elnökét, hogy ismertesse a választás eredményeit.
Némethy Kornélia Éva HVB elnök: Óbudavár településen a szavazás megkezdésekor a névjegyzéken lévő választópolgárok száma 48 fő. Polgármester-választás adatai: szavazóként megjelent választópolgárok száma 28 fő, urnában lévő, bélyegzőlenyomat nélküli szavazólapok száma 0 db, urnában lévő lebélyegzett szavazólapok száma 28 db, érvénytelen, lebélyegzett szavazólapok száma 4 db, érvényes szavazólapok száma 24 db. A 24 db szavazat Godány Mária független polgármester-jelöltre érkezett, így Mária lett Óbudavár község megválasztott polgármestere. Az egyéni listás választás adatai: urnában lévő lebélyegzett szavazólapok száma 28 db, érvénytelen, lebélyegzett szavazólapok száma 2 db, érvényes szavazólapok száma 26 db. Érvényes szavazatok számának megoszlása: Végh Tamás független jelöltre leadott szavazatok száma 24 db, Szabó Bálint független jelöltre leadott szavazatok száma 19 db. A megválasztható képviselők száma: 2 fő. A megválasztott képviselők Végh Tamás és Szabó Bálint. Óbudaváron a választások a jogszabályi előírásoknak megfelelően zajlottak le. A választás napján a Helyi Választási Bizottsághoz kifogás nem érkezett, rendkívüli esemény a nap folyamán nem történt. 
Godány Mária polgármester: Köszöni a beszámolót és egyben a helyi választási bizottság munkáját. Kéri a megválasztott képviselőket, hogy tegyék le az esküt.
A Képviselő-testület tagjai leteszik az esküt.

dr. Varga Viktória jegyző: Most pedig polgármester asszony eskütételre kerül sor, melyet a képviselő-testület előtt kell letennie.

Godány Mária polgármester a Képviselő-testület előtt leteszi az esküt.

4)  
Polgármesteri tiszteletdíj megállapítása


Előterjesztő: dr. Varga Viktória jegyző

Godány Mária polgármester: Átadja a szót jegyző asszonynak.

dr. Varga Viktória jegyző: Óbudavár községben társadalmi megbízatású polgármester megválasztására került sor. A Magyarország helyi önkormányzatairól szóló törvény meghatározza, hogy milyen mértékű tiszteletdíjra jogosult. A szabályokat figyelembe véve 260.000 Ft a tiszteletdíj, illetve ennek 15 %-ára, azaz 39.000 Ft-ra jogosult, mint költségtérítés. Ezektől a számoktól eltérni nem lehet, a képviselő-testület csak megállapítani tudja a polgármester tiszteletdíjának összegét.
Godány Mária polgármester: Köszöni, kérdezi, hogy van-e valakinek az elhangzottakkal kapcsolatban kérdése?
Kérdés, vélemény, javaslat, hozzászólás nem hangzik el, Godány Mária polgármester a határozati javaslatokat egyben teszi fel szavazásra.

Óbudavár Község Önkormányzata Képviselő-testülete 3 igen szavazattal – egyhangúlag - az alábbi határozatokat hozza:

29/2024. (X.9.)
Ób. ÖNKORMÁNYZATI 
HATÁROZAT
Óbudavár Község Önkormányzata Képviselő-testülete megállapítja, hogy a Magyarország helyi önkormányzatairól szóló 2011. évi CLXXXIX. törvény 71. § (5) bekezdése alapján Godány Mária polgármester tiszteletdíja 2024. október 1. napjától 260.000 Ft/hó. 

Határidő: folyamatos

Felelős: jegyző
30/2024. (X.9.)
Ób. ÖNKORMÁNYZATI 
HATÁROZAT
Óbudavár Önkormányzata Képviselő-testülete megállapítja, hogy a Magyarország helyi önkormányzatairól szóló 2011. évi CLXXXIX. törvény 71. § (6) bekezdése alapján Godány Mária polgármester 2024. október 1. napjától tiszteletdíjának 15 %-ában meghatározott, 39.000 Ft összegű költségtérítésre jogosult.

Határidő: folyamatos

Felelős: jegyző
5)  
Az Óbudavár Község Önkormányzata Szervezeti és Működési Szabályzatáról szóló 5/2017.  (V.26.) önkormányzati rendelet felülvizsgálata 

Előterjesztő: Godány Mária polgármester

Godány Mária polgármester: Kéri jegyző asszonyt, hogy ismertesse a napirendet.

dr. Varga Viktória jegyző: Az Mötv. szerint a képviselő-testület az alakuló vagy az azt követő ülésen felülvizsgálja szervezeti és működési szabályzatát. A rendelet felülvizsgálata megtörtént, mely során megállapításra került, hogy az elmúlt évek gyakorlati tapasztalatai alapján több esetben célszerű a rendelet pontosítása, kiegészítése, egyszerűsítése, ezeket az előterjesztés tartalmazza. 
Godány Mária polgármester: Köszöni. Kérdezi, hogy van-e valakinek kérdése?
Kérdés, vélemény, javaslat, hozzászólás nem hangzik el, Godány Mária polgármester a határozati javaslatot szavazásra teszi fel.

Óbudavár Község Önkormányzata Képviselő-testülete 3 igen szavazattal – egyhangúlag - az alábbi határozatot hozza:

7/2024. (X.10.)
ÖNKORMÁNYZATI 

RENDELET
Óbudavár Község Önkormányzata Képviselő–testülete az Óbudavár Község Önkormányzata Szervezeti és Működési Szabályzatáról szóló 5/2017. (V.26.) önkormányzati rendelet módosításáról szóló rendelet–tervezetet elfogadja, és 7/2024. (X.10.) számon rendeletei közé iktatja.
6)  
Alpolgármester megválasztása, eskütétele

Előterjesztő: Godány Mária polgármester

Godány Mária polgármester: A képviselő-testület a polgármester helyettesítésére egy társadalmi megbízatású alpolgármestert választ. A maga részéről javasolja Szabó Bálint képviselőtársát, aki az előző ciklusban is alpolgármesterként tevékenykedett, alkalmas e feladat megfelelő ellátására. Az alpolgármester megválasztása titkos szavazással történik, és mivel Óbudaváron nincs bizottság, a titkos szavazást a testület bonyolítja le. 
A titkos szavazás idejére Godány Mária polgármester szünetet rendel el.

Godány Mária polgármester: A titkos szavazásról készült jegyzőkönyv alapján megállapítja, hogy a képviselő-testület 3 érvényes igen szavazattal Óbudavár község alpolgármesterének Szabó Bálint képviselőt választotta meg. Kéri, hogy a képviselő-testület döntését foglalják alakszerű határozatba. 
Kérdés, vélemény, javaslat, hozzászólás nem hangzik el, Godány Mária polgármester a határozati javaslatot szavazásra teszi fel.

Óbudavár Község Önkormányzata Képviselő-testülete 3 igen szavazattal – egyhangúlag - az alábbi határozatot hozza:

31/2024. (X.9.)
Ób. ÖNKORMÁNYZATI 
HATÁROZAT
Óbudavár Község Önkormányzata Képviselő-testülete 

Szabó Bálint

önkormányzati képviselőt a Magyarország helyi önkormányzatairól szóló 2011. évi CLXXXIX. törvény 74. § (1) bekezdése, valamint az Óbudavár Község Önkormányzata Szervezeti és Működési Szabályzatáról szóló 5/2017. (V.26.) önkormányzati rendelet 32. § (1) bekezdése alapján alpolgármesterré megválasztja.
Godány Mária polgármester: Kéri alpolgármester urat, tegye le az esküt.
Szabó Bálint alpolgármester a Képviselő-testület előtt leteszi az esküt.
7)  
Alpolgármester tiszteletdíjának megállapítása

Előterjesztő: Godány Mária polgármester
Godány Mária polgármester: Javasolja az alpolgármesteri tiszteletdíjat a társadalmi megbízatású polgármester tiszteletdíjának 10 %-ban, azaz 26.000 Ft-ban megállapítani. A költségtérítés ebben az esetben 3.900 Ft. Kérdezi, hogy van-e valakinek kérdése, észrevétele, javaslata?
Szabó Bálint alpolgármester: Köszöni. Bejelenti, hogy személyes érintettsége miatt kéri a szavazásból történő kizárását. 
További kérdés, vélemény, javaslat, hozzászólás nem hangzik el, Godány Mária polgármester a határozati javaslatot szavazásra teszi fel.

Óbudavár Község Önkormányzata Képviselő-testülete 3 igen szavazattal - egyhangúlag – az alábbi határozatot hozza:

32/2024. (X.9.)
Ób. ÖNKORMÁNYZATI 
HATÁROZAT

Óbudavár Község Önkormányzata Képviselő-testülete Szabó Bálint alpolgármestert az alpolgármesteri tiszteletdíj megállapításáról szóló szavazásból személyes érintettsége miatt kizárja.
Kérdés, vélemény, javaslat, hozzászólás nem hangzik el, Godány Mária polgármester a határozati javaslatokat egyben teszi fel szavazásra.

Óbudavár Község Önkormányzata Képviselő-testülete 2 igen szavazattal – egyhangúlag - az alábbi határozatokat hozza:

33/2024. (X.9.)
Ób. ÖNKORMÁNYZATI 
HATÁROZAT
Óbudavár Község Önkormányzata Képviselő-testülete Szabó Bálint alpolgármester tiszteletdíját 2024. október 9. napjától a társadalmi megbízatású polgármester tiszteletdíjának 10 %-ában, 26.000 Ft/hó összegben állapítja meg. 

Határidő: folyamatos

Felelős: jegyző
34/2024. (X.9.)
Ób. ÖNKORMÁNYZATI 
HATÁROZAT
Óbudavár Község Önkormányzata Képviselő-testülete Szabó Bálint alpolgármester részére 2024. október 9. napjától járó költségtérítést tiszteletdíjának 15 %-ának megfelelő összegben: 3.900 Ft-ban állapítja meg.

Határidő: folyamatos

Felelős: jegyző
8)  
Az önkormányzati képviselők tiszteletdíjáról szóló 8/2019. (XI.19.) önkormányzati rendelet felülvizsgálata

Előterjesztő: Godány Mária polgármester
Godány Mária polgármester: A jelenlegi rendelet 14.020 Ft-ban határozza meg a képviselői tiszteletdíjat, ezt javasolja 15.000 Ft-ra kerekíteni. Kérdezi képviselő-társait, hogy van-e kérdése, észrevétele, javaslata?
Kérdés, vélemény, javaslat, hozzászólás nem hangzik el, Godány Mária polgármester a határozati javaslatot szavazásra teszi fel.

Óbudavár Község Önkormányzata Képviselő-testülete 3 igen szavazattal – egyhangúlag - az alábbi határozatot hozza:

8/2024. (X.10.)
ÖNKORMÁNYZATI 

RENDELET
Óbudavár Község Önkormányzata Képviselő-testülete az önkormányzati képviselők tiszteletdíjáról szóló 8/2019. (XI.19.) önkormányzati rendelet módosításáról szóló rendelet-tervezetet elfogadja és 8/2024. (X.10.) számon önkormányzati rendeletei közé iktatja.
Több napirendi pont nem lévén Godány Mária polgármester megköszöni a nyilvános alakuló ülésen való részvételt, és azt 10.50 órakor bezárja.

K.m.f.

                  Godány Mária




      dr. Varga Viktória

      polgármester


   

                 jegyző

